14/05/2013 | Administración LocalMunicipal
Cerceda
Intervención
Bases de subvenciones para actividades culturales y deportivas

Aprobadas na xunta de goberno local celebrada o 02/05/2013 as bases da convocatoria pública de subvencións municipais a entidades para a realización de actividades culturais e/ou deportivas para o ano 2013, ós efectos de abrir o prazo de solicitude das axudas aprobadas, publícase o presente anuncio. O devandito prazo é de 30 días naturais contados a partir do día seguinte ó da publicación deste anuncio no BOP, dacordo co establecido nas bases aprobadas, e que se transcriben a continuación. Cerceda, 3 de maio de 2013 O alcalde-Presidente José García Liñares DISPOSICIÓNS XERAIS O Concello de Cerceda convoca as presentes subvencións co obxecto de axudar as asociacións e entidades sen fins de lucro a acadaren os obxectivos que lle son propios xa que entendemos que son estas, coas súas actividades culturais e deportivas, axentes fundamentais na dinamización do territorio. Estas bases, ao se axustar aos principios de obxectividade, publicidade, libre concorrencia e igualdade, teñen por obxecto establecer os criterios e o procedemento para conceder as subvencións municipais para realizar actividades socioculturais e deportivas en xeral, que contribúan ao fomento dos intereses xerais ou sectoriais da veciñanza do municipio ou presten servizos que complementen ou suplan os atribuídos á competencia municipal. En xeral, serán obxecto de subvención as actividades que se leven a cabo dentro do ámbito municipal que teñan por fins os seguintes: − Dinamizar a xuventude do Concello. − Promocionar a cultura e o benestar social do Concello. − Promocionar o deporte, o exercicio físico, o coidado da saúde etc. Os gastos susceptibles de subvención serán os que se realicen no período comprendido entre o 1 de xaneiro e o 13 de decembro do 2013. En xeral, non serán obxecto de subvención as actividades que se desenvolvan fóra do termo municipal, agás aquelas que sexan consecuencia de intercambios deportivos ou culturais ou a participación en campionatos. Non se subvencionarán os gastos destinados a comidas da organización dos campionatos ou actividades para as que se solicita a subvención. As subvencións que son obxecto desta convocatoria en materia de actividades socioculturais e deportivas e as bolsas para deportistas de alto nivel efectuaranse con cargo ás partidas orzamentarias que a continuación se especifican, e co límite da súa consignación orzamentaria: Poderán ser beneficiarias as entidades públicas ou privadas que estean na situación que fundamenta a concesión da subvención, que cumpran o disposto no artigo 13 da Lei 38/03 e que reúnan os seguintes requisitos: a) Ter domicilio social no concello de Cerceda b) Carecer de fins de lucro. c) Estar debidamente inscritas no rexistro municipal de asociacións e entidades do Concello ou telo solicitado na data da petición. d) Estar ao corrente da xustificación das subvencións concedidas no exercicio anterior ou ter solicitada unha prórroga debidamente xustificada e aprobada. e) Non ter contraída ningunha débeda co Concello de Cerceda por ningún concepto, nin con calquera outra administración. f) Os/As deportistas cercedenses non profesionais que destaquen por resultados en competicións oficiais e que estean en posesión da correspondente licenza federativa Non poderán acceder á concesión das subvencións municipais reguladas na presente convocatoria as seguintes entidades: a) As entidades que por resolución firme fosen sancionadas por incumpriren as condicións previstas na autorización precisa para desenvolveren a actividade. b) As entidades que se beneficien dunha subvención nominativa no orzamento do exercicio 2013 para esta mesma finalidade. c) As entidades que perdesen o dereito a obter as subvencións como consecuencia do procedemento sancionador correspondente, e polo prazo establecido na resolución. d) As entidades que, en virtude da normativa vixente, teñan limitado ou suprimido este dereito, e, especificamente, os recollidos no artigo 13 da Lei 38/03.2.1. Para inscribirse no Rexistro de Entidades do Concello de Cerceda, as entidades deberán presentar a seguinte documentación, ben telemáticamente na Sede Electrónica Municipal ( https://sede.cerceda.es ) ou, presencial, no Rexistro Xeral. - A solicitude normalizada que se facilitará nas oficinas de rexistro ou na páxina web do Concello de Concello - Unha fotocopia dos estatutos da entidade. - Unha fotocopia da acta de constitución da entidade. - Unha fotocopia do CIF da entidade. - Unha fotocopia do NIF do/a representante legal - Un certificado de c/c bancaria a nome da entidade solicitante Obrigas das entidades ou persoas beneficiarias a) Aceptar a subvención. Caso contrario, deberán renunciar expresa e motivadamente a esta no prazo máximo de 10 días naturais, que contarán a partir daquel en que reciban a notificación da concesión da subvención. b) Realizar as actividades que son obxecto de subvención. c) Acreditar que cumpriron a finalidade para a que foi concedida a subvención, coa presentación da memoria e da documentación xustificativa dos gastos que se realizasen (facturas orixinais ou fotocopias compulsadas). d) Someterse ás actuacións de comprobación do concello e ás de control financeiro que lle corresponde á Intervención municipal, así como facilitar a información que o Tribunal de Contas lle requira. e) Comunicarlle ao concello a concesión doutras subvencións concorrentes por parte doutras administracións ou entidades públicas ou privadas para a mesma finalidade, inmediatamente despois de que se comuniquen. f) Sinalar en todo tipo de publicidade que esta actividade conta co financiamento do Concello coa expresión: “Promove o Concello de Cerceda”. g) Asumir todas as responsabilidades legais e civís das actividades que se realizan. h) Conservar os documentos xustificativos da aplicación dos fondos recibidos, incluíndo os documentos electrónicos, mentres poidan ser obxecto das actuacións e control. i) No caso de que se prevea un cambio do destino da subvención, as entidades beneficiarias deberán solicitalo por escrito con un mes de antelación á finalización do prazo de xustificación da subvención. O cambio deberá autorizalo o Concello. j) Cumprir con calquera outra obriga disposta no artigo 14 da Lei 38/03 xeral de subvencións. Deberá presentarse, no Rexistro Xeral deste Concello ou na Sede electrónica municipal ( https://sede.cerceda.es ), a seguinte documentación para solicitar a subvención: a) A solicitude normalizada, que se facilitará nas oficinas de rexistro, na páxina web do Concello de Cerceda ou na Sede Electrónica Municipal (anexo 1) b) Unha memoria explicativa da actividade que se pretende realizar. (anexo 2) c) O orzamento de ingresos e de gastos, con expresión da súa forma de financiamento. (anexo 3) d) Declaración responsable de estar ao corrente no cumprimento das súas obrigas tributarias coa Axencia Estatal da Administración tributaria e coa administración autonómica. Comprobarase de oficio que as entidades están ao corrente das obrigas tributarias do Concello de Cerceda e declaración das subvencións solicitadas e/ou concedidas por outros organismos públicos ou privados para o mesmo fin. (anexo 4). e) Certificado do acordo de solicitude da subvención e nomeamento do representante (anexo 5) f) Declaración dos/as membros das Xuntas directivas das entidades (anexo6) e autorización para a difusión de datos (anexo 7) Se a solicitude non reunise todos os datos de identificación da entidade solicitante ou non se presentase toda a documentación esixida nestas bases, requiriráselle á entidade solicitante ou persoa física para que corrixa a falta ou acompañe os documentos preceptivos no prazo máximo e improrrogable de 10 días hábiles. No requirimento apercibirase de que, se non o fixese, terase por desistida a súa petición logo dunha resolución e de acordo co establecido na Lei 30/1992, de réxime xurídico das Administracións públicas e procedemento administrativo común e mais na Lei 38/2003 xeral de subvencións. O prazo para presentar as solicitudes é de trinta días naturais, que contarán a partir do día seguinte ao de se publicar esta convocatoria no Boletín Oficial da Provincia, ben por presentación telemática na Sede electrónica municipal do Concello de Cerceda ( https://sede.cerceda.es ) ou presencial no Rexistro xeral do Concello de Cerceda e demais formas establecidas no artigo 38.4 da Lei 30/1992 de Réxime Xurídico das Administracións Públicas e do Procedemento administrativo común. Constituirase unha comisión de avaliación para analizar e valorar todas as solicitudes presentadas. Esta comisión estará integrada polas persoas seguintes: - a concelleira de cultura - 1 concelleiro/a designado/a para o efecto. - 1 técnico/a designado/a para o efecto. Unha vez reunida, a comisión formularalle a súa proposta motivada ao órgano competente, que, logo do informe da Intervención municipal, adoptará a resolución motivada que proceda. O órgano correspondente concederá as axudas e as subvencións segundo os criterios que a continuación se sinalan: a) Contemplarase a súa representatividade no municipio, gozando de especial consideración aquelas actividades que se aborden conxuntamente por varias entidades. b) Terase en conta o grao de interese xeral ou sectorial, a utilidade ou o servizo que se propoña realizar e a coordinación e a complementariedade cos programas municipais. c) Considerarase a súa capacidade económica autónoma e as axudas que reciban doutras entidades públicas. d) Valorarase o carácter periódico ou permanente das actividades subvencionadas, agás que se trate de actos puntuais e de carácter extraordinario que inciten á participación social, cultural ou deportiva. O importe da subvención non poderá superar, en ningún caso, o 100% do custo da actividade que se vai realizar. A obtención concorrente doutras administracións ou entidades públicas ou privadas en ningún caso poderá ser de tal contía que supere o custo da actividade; este suposto dá lugar a unha modificación da resolución da concesión. As entidades ou persoas beneficiarias que non xustificasen a subvención concedida o exercicio anterior, quedarán automaticamente excluídas do procedemento de valoración da solicitude presentada, agás presentasen en tempo e forma a renuncia expresa no exercicio correspondente. A resolución da concesión deberá notificárselles expresamente a todos/as os/as solicitantes de forma fidedigna por calquera dos medios previstos nos artigos 58 e 59 da Lei 30/1992. Publicarase no taboleiro de anuncios e na páxina web do Concello unha relación das subvencións concedidas en que se indicará, como mínimo, a convocatoria da subvención, as entidades beneficiarias e as contías correspondentes. Os beneficiarios deberán aceptar expresamente a subvención coa sinatura do convenio. Contra a desestimación expresa ou presunta das solicitudes presentadas poderán formularse os recursos que procedan, nos prazos legalmente establecidos. O prazo para xustificar as actividades rematará o día 13 de decembro do ano 2013, e comeza a contar desde o día seguinte ao asinar o convenio. Poderá solicitarse prórroga do prazo de xustificación antes de que remate o prazo de xustificación. Concedida a dita prórroga o prazo para xustificar rematará o 31 de xaneiro de 2014 (anexo 8) Se non se presenta a xustificación dentro do prazo establecido ou da súa prórroga correctamente solicitada e concedida, entenderase que desiste da súa petición e iniciarase o expediente de anulación do correspondente compromiso. A resolución final notificaráselles á entidade e á Intervención municipal para o seu reflexo contable. Estes prazos, así como o de presentación de solicitudes, entenderanse sen prexuízo do prazo de dez días hábiles que se concederá no caso de presentar a documentación incompleta. A xustificación farase ao presentar no rexistro do Concello o formulario correspondente debidamente cuberto ou na Sede electrónica municipal ( https://sede.cerceda.es ) As entidades deberán presentar os xustificantes pola totalidade dos gastos que efectúen na forma que se dispón no presente artigo. O Concello de Cerceda modificará as contías no caso de non xustificar a totalidade dos gastos, ou aínda que se xustifique o total dos gastos, por non presentar correctamente os documentos xustificativos esixidos neste artigo. A xustificación que presenten os beneficiarios remitiráselle á Intervención para que a fiscalice, que poderá comprobar a utilización dos fondos públicos que se recibiron nas actividades para as que se concedeu a subvención. O feito de non presentar a xustificación dentro do prazo levará automaticamente a perder a subvención ou a bolsa e, en consecuencia, ao impago desta, logo da resolución correspondente. O Concello de Cerceda resérvase o dereito de comprobar, polos medios que estime oportunos, que a documentación xustificativa presentada é correcta. Queda obrigado o/a beneficiario/a a facilitar canta información lle requira o servizo xestor e a Intervención xeral. Os xustificantes dos gastos para realizar as actividades subvencionadas deberán corresponder necesariamente aos gastos ocasionados para cumprir a finalidade para a que foi concedida a subvención, e non se admitirán como xustificación os gastos realizados para o cumprimento de fins distintos. Neste sentido serán determinantes os conceptos que figuren nas facturas ou nos documentos xustificativos dos gastos. Admitiranse como xustificantes facturas e demais documentos de valor probatorio equivalente con validez no tráfico xurídico mercantil ou con eficacia administrativa. Os elementos que deben incluírse na factura son os seguintes: - O nome ou a razón social da empresa que factura e o seu NIF. - A identificación da entidade, co CIF. - A data de emisión. - O importe total. Se figuran varios artigos, é necesario que se detallen e se describan os conceptos detallados. - Debe aparecer o IVE de forma diferenciada, a base impoñible, o tipo de IVE aplicable e o importe total máis o IVE correspondente. - Cando unha entidade estea exenta de IVE, deberá especificarse na factura. Para xustificar os gastos pertencentes a persoal (cursos, conferencias, árbitros, adestradores, etc.) admitiranse nóminas orixinais asinadas pola persoa perceptora ou ben fotocopias compulsadas, sendo obrigatorio achegar unha fotocopia do NIF das persoas que teñen feito a presentación descrita neste modelo. En ningún caso se admitirán como xustificante de gastos os seguintes: – Aquelas facturas onde non consten claramente os conceptos que foron obxecto da subvención. – Aquelas facturas que conteñan conceptos non subvencionables (aínda que dentro destas consten conceptos subvencionables). – Aquelas facturas que non veñan presentadas en forma e modo. O 50% do importe da subvención concedida poderase aboar logo de a entidade asinar o convenio, mentres o restante 50% da subvención se pagará logo de xustificar o 100% dela. No caso de que non se xustifique totalmente á subvención, o importe non xustificado compensarase de oficio no segundo prazo de pagamento. A falta de xustificación no prazo sinalado ou a xustificación incorrecta dará lugar á imposición das sancións previstas legalmente, e no seu caso, ao reintegro parcial ou total da subvención xuntamente cos ingresos de mora que procedan. Para o non previsto nesta convocatoria aplicarase o disposto na Lei 38/2003, do 17 de novembro, xeral de subvencións, na Lei 9/2007, do 13 de xullo, de subvencións de Galicia e as Bases de execución do Orzamento xeral do Concello de Cerceda.1. A aprobación da presente convocatoria queda sometida á condición suspensiva da entrada en vigor do Orzamento do Concello do exercicio 2013 en que se conteñen os créditos adecuados e suficientes para atender as solicitudes que ao abeiro daquela se presenten.2. Consonte ao anterior, non se poderá realizar ningún acto que supoña directa ou indirectamente un compromiso municipal de transcendencia orzamentaria en tanto non se cumpra a condición suspensiva citada no apartado anterior.3. En ningún caso, a presente convocatoria xerará ningún dereito a favor dos solicitantes mentres non se dean as condicións orzamentarias, procedimentais e xurídicas de aplicación.1. Breve descrición da actividade que se pretende realizar: 2. Calendario: 3. Número de persoas que se beneficiarán da axuda: 4. Outra información: ANEXO 3 Total gastos:________________________ Total ingresos: ______________________ D./D.ª_______________________________________________________________, con DNI_________________________, en calidade de representante legal da Entidade___________________________________________con CIF: ________________, declaro: 1.-Que a entidade está ao corrente no cumprimento das súas obrigas tributarias coa Axencia Estatalde Administración tributaria e coa Administración autonómica, e fronte á Seguridade Social, (artigos 13. e), 14. b) e e) da Lei 38/2003, de 17 de novembro, xeral de subvencións) nos termos previstos nos artigos 22 a 24 do Regulamento de desenvolvemento da citada lei.2.- Que a entidade non está incursa en ningunha das prohibicións para obter a condición de beneficiario de subvencións públicas recollidas no artigo 13 da Lei 38/2003, de 17 de novembro, Xeral de Subvencións.3.- Que a entidade está ao corrente no cumprimento de obrigas por reintegro de subvencións (artigo 25 do Regulamento que desenvolve a Lei 38/2003, xeral de subvencións). 4.- Que para a mesma finalidade (marcar o que corresponda):  Non se obtiveron outras subvencións ou axudas públicas e/ou privadas  Obtivéronse as seguintes axudas ou subvencións: En ____________________, a día ______ de ________________ de 2013 Asinado:______________________________________________________ D/Dna………………………………………………….……… con DNI ……….………. como secretario/a da entidade …………………………………….………………………. CERTIFICO: 1. Que na reunión da Xunta directiva da mencionada entidade, de data ……….……………, adoptouse o acordo de presentación da seguinte solicitude: ………………………………………………………………………. 2. Que na dita reunión, acordouse nomear a D/Dna………………….…………………. como representante para as relacións desta entidade co Concello de Cerceda.3. Que o número de socios da entidade é de. Certificado que asino, para os efectos de solicitude de subvención. Cerceda, ….…. de ……………………. de 2013 Vº e pr. O/a presidente/a O/a secretario/a D/Dna………………………………………………….……… con DNI ………………. como representante da entidade.…………………………………………………………. DECLARO: Que as persoas que se relacionan a continuación forman parte da entidade e desempeñan os cargos que se indican: Nome a apelidos DNI cargo ____________________________________________________________________________ ____________________________________________________________________________ ____________________________________________________________________________ ____________________________________________________________________________ Que coñecen e aceptan as bases da convocatoria e os compromisos que nela se inclúen. Cerceda,.…. de …………………………. de 2013 (sinatura) D/Dna……………………………………………………………………………………. con DNI núm………………………., en calidade de representante da entidade………………………………………………………………………………………… Autorizo: Ao Concello de Cerceda a publicar na súa páxina web oficial os seguintes datos da entidade: denominación e correo electrónico. Cerceda, …. de …………………………. de 2013 AVISO LEGAL De conformidade co artigo 5 da Lei Orgánica 15/1999 de Protección de Datos de Caracter Personal, informase de que os datos de caracter personal declarados nesta solicitude pasarán a formar parte do ficheiro denominado “Rexistro de beneficiarios das subvencións deportivas e culturais do Concello de Cerceda”. O órgano da administración responsable do ficheiro é o concelleiro/a delegado/a correspondentes e a finalidade do ficheiro é o da xestión da información relativa á convocatoria de subvencions. Os dereitos de acceso, rectificación, cancelación e oposición dos datos persoais declarados poderanse exercer no Rexistro Municipal do Concello de Cerceda (Avenida do Mesón, 21) nos termos establecidos nos artigos 15, 16 e 17 da dita Lei Orgánica 15/1999. Espazo reservado para o rexistro SOLICITUDE DE PRÓRROGA DO PRAZO DE XUSTIFICACIÓN DA SUBVENCIÓN PARA ACTIVIDADES CULTURAIS E/OU DEPORTIVA ÁS ENTIDADES. ANO:. D./Dna ______________________________________________________representante legal da _________________________________(nome da entidade deportiva/cultural) con CIF: ____________ e inscrita no Rexistro Municipal de Asociacións do Concello de Cerceda. SOLICITA A prórroga do prazo de xustificación da subvención concedida polo Concello de Cerceda para a realización de actividades culturais e /ou deportivas para o ano 2013, de acordo co punto número 8 das bases de convocatoria pública de subvencións municipais a entidades para realizar actividades deportivas e/ou culturais no ano 2013. A documentación xustificativa entregarase, improrrogablemente, antes do 31 de xaneiro de 2013. Cerceda,. de. de 2013 ALCALDE DO CONCELLO DE CERCEDA (A CORUÑA)  Fotocopia compulsada de todas as facturas ou documentos xustificativos do gasto realizado  Declaración do representante da entidade de que a entidade á que representa está ao corrente das obrigas tributarias e coa seguridade social (no impreso)  Certificación do/a secretario/a da entidade na que se indica que as actividades foron realizadas (no impreso) ______________________________________________________________________ Espazo reservado para o rexistro Datos bancarios (hai que indicar o número de conta, os 20 dixítos, da que é titular a entidade solicitante) Xustificantes que se achegan TOTAL:.…………… Cerceda, ………. de …………………. de ………. (Sinatura) SR. ALCALDE DO CONCELLO DE CERCEDA (A Coruña) D/Dna………………………………………………………………………………………………………. con DNI núm……………………….…………., en calidade de representante da entidade ……………………………………………………………………………………………………………… declaro baixo a miña responsabilidade que a entidade que represento está ao corrente das súas obrigas tributarias e coa Seguridade Social. Cerceda, ………. de …………………………. de 2013 (sinatura) _______________________________________________________________ D/Dna. ……………………………………………………………………………………………………………… con DNI núm. …………………………………., en calidade de secretario/a da entidade ……………………………………………………………………………………………………………. CERTIFICO: Que de acordo coas bases da convocatoria, a entidade realizaou todas as actividades subliñadas na solicitude de subvención, conforme ao orzamento presentado. E para que conste, para os efectos de xustificación de subvención. Cerceda,.…. de ……………………. de 2012 Vº e pr. O/a presidente/a O/a secretario/a